**РЕПУБЛИКА СРПСКА ОПШТИНА ХАН ПИЈЕСАК**

**Одјељење за управљање развојем, привреду, финансије и друштвене дјелатности**

Број: 02-404-236/20

Датум: 22.09.2020. године

На основу члана 47. Закона о уређењу простора и грађењу (''Службени гласник Републике Српске'', број 40/13, 106/15, 3/16), а у вези са чланом 50. Закона о уређењу простора и грађењу, те члановима 12. и 13. Правилника о изради и доношењу докумената просторног уређења по скраћеном поступку (''Службени гласник Републике Српске'', бр. 69/13) и чланом 6. Одлуке о приступању изради Плана парцелације ради проширења градског гробља „Богаз“ по скраћеном поступку („Службени гласник општине Хан Пијесак“ број 34/19) Одјељење за управљање развојем, привреду, финансије и друштвене дјелатности Општине Хан Пијесак објављује

О Г Л А С

о излагању нацрта Плана парцелације проширења градског гробља „Богаз“ на јавни увид

Обавјештава се јавност општине Хан Пијесак да је нацрт Плана парцелације проширења градског гробља „Богаз“, општина Хан Пијесак, изложен на јавни увид:

* у просторијама Општинске управе општине Хан Пијесак (скупштинска сала), ул. Александра Карађорђевића бр. 4, Хан Пијесак,
* у просторијама носиоца израде, ЈП „Дирекција за изградњу и развој града'' д.о.о. Бијељина, Карађорђева 33, Бијељина.

Нацрт плана ће бити изложен на јавни увид од 02. октобра до 19. октобра 2020. године, сваког радног дана, у термину од 08 до 15 часова. Заинтересована лица могу у наведеном периоду добити појашњења предложених планских рјешења од стране носиоца припреме, Одјељење за управљање развојем, привреду, финансије и друштвене дјелатности Општине Хан Пијесак, те носиоца израде, ЈП „Дирекција за изградњу и развој града'' д.о.о. Бијељина.

Током јавног увида свако физичко и правно лице може упутити примједбе, приједлоге и мишљења о нацрту плана, уписом у свеску која се налази у просторијама у којима је нацрт плана изложен или достављањем у писаној форми носиоцу припреме, Одјељење за управљање развојем, привреду, финансије и друштвене дјелатности Општине Хан Пијесак, најкасније 19. октобра 2020. године.

НАЧЕЛНИК ОДЈЕЉЕЊА

-по овлаштењу-

Зора Гашевић, дипл. ек.